SL Uradni list Evropske unije C 36/11

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2010/C 36/09

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006. Izjavo o ugovoru mora Komisija prejeti v šestih mesecih po dnevu te objave.

POVZETEK

UREDBA SVETA (ES) št. 510/2006

„ESTEPA“

ES št.: ES-PDO-005-0341-16.04.2004

ZOP ( X ) ZGO ( )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: Subdirección General de Calidad Agroalimentaria y Agricultura Ecológica. Dirección General de Industrias y Mercados Agroalimentarios. Secretaría General de Medio Rural. Ministerio de Medio Ambiente y Medio Rural y Marino Naslov: Paseo Infanta Isabel, 1 28071 Madrid ESPAÑA Tel. +34 913475394 Faks +34 913475710 E–naslov: —

2. Vlagatelj:

Naziv: Oleoestepa, Sociedad Cooperativa Andaluza. Puricon, Sociedad Cooperativa Andaluza y Sierra del Aguila, Sociedad Limitada Naslov: Calle Estepa, 12 41564 Lora de Estepa (Sevilla) ESPAÑA Tel. +34 954829098 Faks +34 954829069 E–naslov: — Sestava: —

3. Vrsta proizvoda:

Ekstra deviško oljčno olje. Skupina 1.5 Olja in masti (maslo, margarina, olje itd.)

4. Specifikacija:

(povzetek zahtev v skladu s členom 4(2) Uredbe (ES) št. 510/2006)

4.1 Ime:

„Estepa“

4.2 Opis:

Ekstra deviško oljčno olje, pridobljeno iz sadeža oljk (Olea Europea, L) naslednjih sort, ki so vse tri vrste ekstra deviškega oljčnega olja:

— Hojiblanca, Arbequina, Manzanilla, Picual in Lechín de Sevilla

— Hojiblanca in Arbequina

— Hojiblanca

Olja z zaščiteno oznako porekla so nujno ekstra deviška olja, ki po zorenju v kleteh izpolnjujejo naslednje pogoje:

Mediana sadežnosti: več kot ali enako 4,5.

Kislost: največ 0,3.

Vsebnost peroksida: največ 15.

Absorbcija ultravioličnih žarkov (K270): največ 0,18 miliekvivalentov aktivnega kisika na kilogram olja.

Naravni antioksidanti Polifenoli (% kavne kisline): največ 611 ppm(mg/kg). Najmanj 405 ppm(mg/kg).

Grenkoba (K225): ≤ 0,3 nm.

Oksidacijska stabilnost (RANCIMAT): izražena v urah (pri 100 °C in zračnem pretoku 10 l/h): največja 92,5; najmanjša 43,6.

Koncentracija klorofilov in karotenov (mg/kg = ppm): klorofili: karoteni: največja 23,25 10,94 Najmanjša 7,17 6,42

razmerje med oleinsko/linolno kislino (v odstotkih): največ 13,82; najmanj 4,54.

razmerje med enkrat nenasičenimi maščobnimi kislinami/večkrat nenasičenimi maščobnimi kislinami: največ 12,51; najmanj 4,47. Tokoferoli (mg/kg = ppm): Tokoferoli skupaj Alfa Beta Gama Delta največ 295,7 286,1 3,0 10,3 0 najmanj 261,1 254,1 1,1 1,0 0

Barva olja se lahko na lestvici ABT spreminja med 2/3 – 3/3 – 2/4 – 3 / 4 – 2/5 – 3/5.

Pri specifikaciji olj se ceni daežnost zgodaj obranih oljk, ki v splošnem ustreza vmesnemu stanju med zeleno in zrelo oljko, kjer izstopa prav zeleni element, značilen za zgodnje obiranje.

Glede na sorto sadežev imajo zaščitena olja različne lastnosti:

— Hojiblanca, Arbequina, Manzanilla, Picual in Lechín de Sevilla: Delež v proizvedenem olju je: vsaj 50 % ekstra deviškega oljčnega olja sorte Hojiblanca, med 20 % in 30 % sorte Arbequina in vse druge sorte predstavljajo do 5-odstotni delež v celotnem izboru (Manzanilla, Picual in Lechin de Sevilla). Za to vrsto olja je značilna sadežnost srednje intenzivnosti, ki ustreza bolj zelenim kot zrelim oljkam. Ima značilno grenkobo in ostrost olj, ki se pridelujejo v začetku sezone. Voski: med 80 in 150 ppm.

— Hojiblanca in Arbequina: Delež teh sort oljk v ekstra deviškem oljčnem olju mora biti med 40 % in 60 % sorte Hojiblanca in med 40 % in 60 % sorte Arbequina. Ta vrsta olja mora imeti aromo in okus svežega in/ali zrelega sadeža, sadežnost zelenih oljk in nekaj arome polzrelih oljk. Značilno grenkobo in ostrost olj, ki se pridelujejo v začetku sezone. Voski: med 50 in 80 ppm.

— Hojiblanca: V tej vrsti ekstra deviškega oljčnega olja je delež olja sorte Hojiblanca 100-odstoten. Ta vrsta olja mora imeti aromo in okus svežega in/ali zrelega sadeža, sadežnost zelenih oljk in vonj ter okus sveže trave. Značilno grenkobo in ostrost olj, ki se pridelujejo v začetku sezone leta. Voski: med 40 in 70 ppm.

4.3 Geografsko območje:

Obsega naslednjih enajst občin province Sevilla: Aguadulce, Badolatosa, Casariche, Estepa, Gilena, Herrera, Lora de Estepa, Marinaleda, Pedrera, La Roda de Andalucía in El Rubio ter eno občino v provinci Córdoba: Puente Genil, natančneje območje, znano kot Miragenil.

4.4 Dokazilo o poreklu:

Oljke izvirajo iz navedenih oljčnih nasadov, ki se nahajajo v območju proizvodnje in so odobrenih sort.

Olje se proizvaja v registriranih oljarnah in obratih za polnjenje, ki se nahajajo na območju pridelave, in ob pogojih, ki zagotavljajo njegovo optimalno shranjevanje.

Potem ko je bilo ekstra deviško olje pridelano in uskladiščeno, je mogoče iz evidence proizvodnje ugotoviti in prepoznati izvor navedenega olja, datum, uro in, prvine, uporabljene v postopku pridobivanja.

Na proizvodu se opravita fizikalno-kemijska in organoleptična analiza, ki zagotovita njegovo kakovost. S fizikalno-kemijsko analizo se preverijo parametri iz podrobnega opisa proizvoda.

Le ekstra deviško oljčno olje, ki uspešno prestane vsa preverjanja celotnega postopka, se ustekleniči in daje na trg z jamstvom porekla, potrjenim z oštevilčeno sekundarno etiketo, ki jo izda nadzorni svet.

4.5 Metoda pridobivanja:

Tradicionalni nasadi so zasajeni večinoma v okviru 12 × 12, vkriž. Okviri zasaditve v novih intenzivnih nasadih z veliko višjo gostoto so zato precej zmanjšani. Gnojenje se opravi pozimi, po obiranju. Povečana intenzivnost nasadov je v veliki meri povečala zahteve po zalivanju. Najbolj razširjen je lokalni sistem namakanja. Obliko oljčnih dreves določa način obrezovanja, pri katerem se les v krošnji močno obreže, znanimi kot „rez v glavo“ in „racionalna rez“. Dovoljene vrste fitosanitarnih proizvodov ne smejo škodovati koristnim rastlinam in ne smejo puščati ostankov na oljkah.

Zgodnje obiranje se opravi s skrbnim obiranjem neposredno z drevesa na tradicionalne načine: s klatenjem s palico, s smukanjem ali tresenjem. Prevoz sadja poteka vedno v razsutem stanju, v prikolicah ali trdih vsebnikih. Stiskanje se izvede v registriranih oljarnah in v 24 urah od obiranja. Stopnje postopka pridelave olja so: čiščenje in pranje oljk; mletje; mešanje mase; ločevanje po stopnjah; dekantacija; skladiščenje v zbiralnikih do polnjenja v steklenice; prevoz v tekočem stanju in polnjenje.

4.6 Povezava:

Veliko oljčnih nasadov se nahaja na apnenčastih tleh, ki vplivajo na oljke tako, da intenzivneje onemogočajo vnos železa v rastline, bolje zadržujejo vodo, kar v sušnem obdobju omogoča večjo vsebnost vlage v nasadih; takšni nasadi imajo zato posebne značilnosti in omogočajo pridobivanje prepoznavnih in značilnih olj.

Študije kažejo, da ta vrsta zemlje daje največjo koncentracijo antioksidantov, ki so pomembni s prehranskega vidika, kot so npr. tokoferoli, zlasti α-tokoferol, ki se nahaja v največjem deležu (> 95 %).

Drug pomemben dejavnik, ki vpliva na lastnosti naših olj, je lokalna klima, to je pomanjkanje vode v pokrajini Estepa, saj so olja, ki se proizvajajo v tej pokrajini, zaradi navedenega vodnega stresa bolj grenka (K225) od olj z drugih območij.

Podobno tudi pičle padavine povečujejo stopnjo naravnih antioksidantov.

Ker se v pokrajini Estepa pridela velik delež namiznih oljk, tj. okrog 30 % celotne proizvodnje, je tudi pri ostalih oljkah opaziti pospešeno spravilo, kar daje tem oljem značilno noto v kemijskem in organoleptičnem smislu.

To zgodnje spravilo v pokrajini Estepa daje našim oljem naslednje razlikovalne lastnosti:

— so bogatejša v fenolnih spojinah;

— imajo po organoleptičnih opredelitvah višjo stopnjo grenkobe, kar je značilno za olja, pridelana v začetku sezone;

— so odpornejša na oksidacijo;

— imajo večjo koncentracijo barvil, prisotnih v oljčnem olju, zlasti klorofilov in karotenov.

V sestavi lahko pride do sprememb, ki se običajno kažejo v povečani stopnji linolne kisline, medtem ko se vsebnost oleinske kisline ohranja, pa se zmanjšuje razmerje med enkrat in večkrat nenasičenimi maščobami.

Podobno se spreminja tudi vsebnost polifenolov in odpornost na oksidacijo, ki sta odvisni od časa obiranja.

4.7 Nadzorni organ:

Naziv: Consejo Regulador de la Denominación de Origen «Estepa» Naslov: Polígono Industrial Sierra Sur: Edificio Centro de Empresas s/n 41560 Estepa (Sevilla) ESPAÑA Tel. +34 955912630 Faks +34 955912630 E-naslov: —

Nadzorni organ je v skladu s standardom EN-45011.

4.8 Označevanje:

Na etiketah in oštevilčenih sekundarnih etiketah mora biti obvezno navedeno: Denominación de Origen «Estepa» (označba porekla „Estepa“).

Trgovske etikete vseh registriranih podjetij mora odobriti nadzorni svet.

Vse vrste embalaže, v katerih se prodaja olje potrošniku, morajo biti opremljene z nalepko z jamstvom, etiketo in oštevilčeno sekundarno etiketo, ki jo odobri upravni organ, v skladu z navedbami Priročnika za kakovost in postopke, nalepke morajo biti nalepljene v registriranem skladišču, oljarni ali polnilnici v obliki, ki ne omogoča ponovne uporabe.